पाएं अपने शहर की ताज़ा ख़बरें और फ्री ई-पेपरडाउनलोड करें
जिले के 79 समर्थन मूल्य केंद्रों में करीब 40 केंद्रों पर बारदान खत्म हो जाने पर गेहूं की खरीदी सोमवार से बंद हो गई। उपज लेकर पहुंचे कुछ किसान वापस लौट गए तो कुछ विरोध में उपज से भरी ट्रालियां केंद्रों पर छोड़ गए।
भास्कर ने सोमवार को समर्थन मूल्य केंद्रों पर बारदान खत्म, 10 लाख बारदान नहीं आए तो आज से बंद होगी खरीदी, शीर्षक से खबर प्रमुखता से प्रकाशित की थी। सोमवार जिले के करीब 40 केंद्रों पर यह स्थिति देखने को मिली। पूर्व में मिले मैसेज के बाद कुछ किसान रविवार शाम तो कुछ सोमवार सुबह उपज लेकर पहुंचे। यहां पर मौजूद समिति प्रबंधकों ने बारदान नहीं होने से उपज खरीदने से इंकार कर दिया।
जिले की करीब 40 सोसायटियों में बारदाने नहीं हैं। ऐसे में खरीदी बंद करने के अलावा हम कुछ नहीं कर सकते। एक या दो दिन में बारदान आने पर खरीदी दोबारा शुरू करेंगे।
-एके हरसौला, एमडी, जिला सहकारी केंद्रीय बैंक
बारदान खत्म होने से जिले की लगभग आधे उपार्जन केंद्रों पर सोमवार को खरीदी नहीं हो पाई। नीमच से 500 व 600 गठानें अहमदाबाद से आ रही हैं। एक या दो दिन तक और समस्या रहेगी।
-रोहित श्रीवास्तव, जिला विपणन अधिकारी
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva bho_Deva hin_Deva awa_Deva zho_Hant eng_Latn